**Základné náležitosti**

**oznámenia o zmene navrhovanej činnosti podľa prílohy 8a zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej „zákon č. 24/2006 Z.z.“)**

Dokumentácia bude vypracovaná  pre stavbu D1 Turany – Hubová, DSP v podrobnosti DRS.

**Základné náležitosti Oznámenia o zmene navrhovanej činnosti podľa prílohy 8a zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, po vypracovaní DSP.**

Dokumentácia bude vypracovaná v zmysle prílohy č.8a oznámenie o zmene navrhovanej činnosti zákona č.24/2006 Z.z .

**Dokumentácia okrem štruktúry podľa prílohy 8a vyššie uvedeného zákona bude mať nasledovné náležitosti:**

**Textová časť:**

Bude spracovaná podľa prílohy 8a zákona č. 24/2006 Z. z. o posudzovaní vplyvov na životné prostredie o zmene a doplnení niektorých zákonov v znení neskorších predpisov, v textovej časti je potrebné popísať dôvod a popis zmeny medzi technickým riešením uvedeným v Záverečnom stanovisku EIA a v navrhovanej zmene technického riešenia v zmysle dopracovaného technického riešenia v členení:

- údaje o navrhovateľovi

- názov zmeny navrhovanej činnosti

- údaje o zmene navrhovanej činnosti + prehľad zmien v tabuľke

- vplyvy na životné prostredie a zdravie obyvateľstva vrátane kumulatívnych a synergických

- všeobecne zrozumiteľné záverečné zhrnutie

- prílohy:

1. prehľadná situácia v mierke 1: 10 000 s farebným odlíšením zmien technického riešenia trasy diaľnice (na rastrovej mape)
2. ortofotomapa v M 1: 10 000 resp. M 1: 5 000 s farebným odlíšením zmien technického riešenia trasy diaľnice
3. informácia, či navrhovaná činnosť bola posudzovaná podľa zákona; v prípade, ak áno, uvedie sa číslo a dátum záverečného stanoviska, príp. jeho kópia
4. dokumentácia k zmene navrhovanej činnosti, resp. technické riešenie stavby na DVD (DSP)

V rámci spracovania dokumentácie sa požaduje, aby časti dokumentácie, v rámci ktorých budú uvedené zmierňujúce opatrenia, bola spracovaná formou formulácie jasných, cielených a overiteľných zmierňujúcich opatrení; pre konkrétne vplyvy/dopady budú zadefinované zodpovedajúce konkrétne opatrenia.

V rámci spracovania dokumentácie sa požaduje dôsledné zohľadnenie požiadaviek smernice EIA, konkr.: zistiť, opísať a vhodným spôsobom posúdiť priame a nepriame vplyvy zmeny projektu na človeka, faunu a flóru; pôdu, vodu, ovzdušie, podnebie a krajinu; hmotný majetok a kultúrne dedičstvo; a interakcia medzi všetkými týmito faktormi (článok 3 smernice EIA).

Textová časť Oznámenia o zmene navrhovanej činnosti bude na formátoch A4, výkresová časť na formátoch A4 a ich násobkoch. Mapové prílohy budú farebné. V mapách bude prehľadne zakreslený súčasný stav životného prostredia, chránené územia prírody, biotopy európskeho významu (územia Natura 2000), prvky ÚSES, vplyvy vyvolané diaľnicou a návrh opatrení na ich minimalizáciu.

Netechnické zhrnutie (Non technical report) k zmene navrhovanej činnosti stavby - všeobecne zrozumiteľná zhrnutie – samostatná časť s nasledovným obsahom:

- účel projektu

- stručný popis technického riešenia

- charakteristika ovplyvnenej oblasti

- základné charakteristiky environmentálneho prostredia (biota): krajina, klíma, voda, pôda, fauna, flóra, vegetácia, chránené územia, obyvateľstvo, atď. + dopady a zmierňujúce opatrenia

- hodnotenie očakávaného vývoja, za predpokladu neimplementovania investícií

- dodržiavanie činnosti s územnoplánovacou dokumentáciou

- pravdepodobný dopad na územie

- zmierňujúce opatrenia

- prílohy:

1) Prehľadná situácia v mierke 1 : 10 000

2) Situácia zmeny navrhovanej činnosti v mierke 1 : 10 000 resp. 1:5 000

Rozsah textovej časti materiálu bude do 10 strán formátu A4.

Do materiálu 8a pripraviť text na podpisy:

xxxxxxxxx, predseda predstavenstva a generálny riaditeľ

xxxxxxxxx, podpredseda predstavenstva